Majors d'Alaquàs es graduen en la Universitat
02/06/2011

# Majors d'Alaquàs es graduen en la Universitat

*   02/06/2011
*   [Imprimir](#)
*   Compartir
*    https://www.alaquas.org/documento.asp?id\_do=12744

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12744%2F0&title=Ajuntament%20d%27Alaqu%C3%A0s.%20Premsa.Majors%20d%27Alaqu%C3%A0s%20es%20graduen%20en%20la%20Universitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12744/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12744/03062011mpilar_carot_vecina_Form_4.jpg)](https://www.alaquas.org/ficheros/documentos/2011/2/12744/03062011mpilar_carot_vecina_Form_10.jpg "<a href='https://www.alaquas.org/ficheros/documentos/2011/2/12744/03062011mpilar_carot_vecina_Form_10.jpg' target=_blank><i class='fa fa-external-link' aria-hidden='true'></i>.Majors d'Alaquàs es graduen en la Universitat</a>")

L'alcaldessa Elvira García Campos acompanya els veïns d'Alaquàs Elvira Alabau Torres, María Pilar Carot Vecina i Carmen López García en l'acte d'entrega dels Diplomes que els acrediten com a graduats en la Universitat dels Majors de Florida Universitària

Els veïns d'Alaquàs Elvira Alabau Torres, María Pilar Carot Vecina i Carmen López García han rebut els diplomes que els acrediten com a graduats en la Universitat dels Majors de Florida. L'alcaldessa d'Alaquàs, Elvira García Campos, va participar en l'acte junt amb la resta d'alcaldes i regidors d'altres municipis de la comarca, acompanyats de la directora de Florida Universitària, Victòria Gómez i el Director de la Universitat dels Majors, Vicent Comes. La primera edil va voler felicitar-los personalment i conèixer de primera mà el nivell educatiu aconseguit.

Els tres alumnes d'Alaquàs pertanyen a la desena promoció de persones majors que s'han format en la Universitat dels Majors de Florida Universitària. Un total de 36 persones majors de tota la comarca s'han graduat enguany gràcies a aquest projecte creat per a satisfer les necessitats educatives de les persones majors.

**La Universitat dels Majors**

La Universitat dels Majors és una iniciativa orientada a satisfer la necessitat formativa de totes aquelles persones interessades a continuar estudiant independentment de la seua edat. El curs de formació té una duració de dos anys en què s'han de realitzar un total de 300 hores lectives.

El pla d'estudis s'estructura en 6 mòduls obligatoris com són: claus per a interpretar la realitat econòmica, les polítiques econòmiques, els grans temes de la societat espanyola del segle XX, els grans temes de la societat europea del segle XX, les noves qüestions d'una aldea cada vegada més global i la Història de l'Art. Però a més els alumnes han de triar entre gran varietat de matèries optatives. Algunes d'elles són: iniciació a internet, el llenguatge del cine, els reptes de la biogenètica, educació per a un consum crític, la llengua i la literatura valenciana o la igualtat de gèneres en una societat desigual.

Per a obtindre el títol oficial propi de Florida s'ha d'haver superat el curs de Formació i cal assistir a les classes ja que no es realitzen exàmens a l'acabar cada un dels mòduls.

Una vegada finalitzada aquesta etapa, aquells que ho consideren, poden continuar estudiant l'Especialització Universitària de Societat i Política.

Per a matricular-se en la Universitat dels Majors cal superar una prova de selecció que consisteix en una redacció a partir d'una conferència a què l'alumne ha d'assistir prèviament. El període d'inscripció comença en el mes de setembre.

En l'actualitat hi ha uns quants ajuntaments que tenen firmat el conveni de col·laboració amb Florida que possibilita una formació universitària als seus veïns. Es tracta de Massanassa, Alaquàs, Albal, Alcàsser, Aldaia, Alfafar, Benetússer, Catarroja, Picanya, Picassent, Sedaví, Torrent, Beniparrell, Paiporta, Silla, Paterna o Xirivella entre altres.

.